
	Comisia pentru buget, finanţe şi bănci
	
	Bucureşti,    23.03.2009    

Nr. 22/272


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.39/2008 pentru modificarea şi completarea Legii nr.58/1934 asupra cambiei şi biletului la ordin, cu care comisia noastră a fost sesizată în fond cu adresa Biroului Permanent nr.  PL.x 371 din 17 iunie 2008.
	PREŞEDINTE,

Viorel ŞTEFAN 


Parlamentul  României

	Comisia pentru buget, finanţe şi bănci
	
	Bucureşti,    23.03.2009
Nr. 271


RAPORT

asupra proiectului de Lege privind aprobarea Ordonanţei de 

urgenţă a Guvernului nr.39/2008 pentru modificarea şi 

completarea Legii nr.58/1934 asupra cambiei 

şi biletului la ordin
Cu adresa nr. PL.x 371 din 17 iunie 2008, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.39/2008 pentru modificarea şi completarea Legii nr.58/1934 asupra cambiei şi biletului la ordin.

La întocmirea raportului s-au avut în vedere avizul Consiliului Legislativ, avizul Comisiei juridice, de disciplină şi imunităţi şi avizul Comisei pentru tehnologia informaţiei şi comunicaţiilor.
Prezentul proiect de Lege are ca obiect de reglementare  modificarea Legii nr. 58/1934 asupra cambiei şi biletului la ordin în sensul creării premiselor procesării electronice a instrumentelor de plată de debit de tipul cambiei şi a biletului la ordin. Această lege nu a mai suportat modificări majore din 1934 până în prezent.

Legea actuală nu recunoaşte ca având valoare legală prezentarea la plată a unui echivalent electronic al instrumentului ci doar instrumentul de plată în forma fizică.

Pe plan mondial, procesarea manuală şi schimbul instrumentelor pe suport de hârtie au fost înlocuite de procesarea automată bazată pe captarea în format electronic a imaginilor instrumentelor, extragerea informaţiilor necesare compensării şi utilizarea tehnicilor de semnare digitală pentru asigurarea integrităţii şi autenticităţii fişierelor cu informaţii de plată şi cu imagini. Prin demararea Programului de Convergenţă, Banca Mondială împreună cu Banca Naţională a României şi a comunităţii bancare au început un proiect de identificare şi implementare a unei soluţii de procesare automată a instrumentelor de plată având ca scop principal, reducerea costurilor de procesare a instrumentelor de debit şi furnizarea de servicii de plăţi operative şi eficiente pentru instituţiile de credit şi pentru utilizatorii nonbancari.
În acest sens, se elimină unele neajunsuri ale actualului cadru legislativ referitoare la cerinţele legate de denumirea trăgătorului, emitentului sau trasului precum şi semnătura celui care emite sau a celui care se obligă să plătească instrumentul de plată de debit.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, din partea Băncii Naţionale a României domnul director general Emilian Antonescu.
La lucrările comisiei au participat 24 deputaţi, din totalul de 30 membri ai comisiei.

Raportul comisiei a fost adoptat cu majoritate de voturi.
Proiectul de Lege a fost adoptat de Senat în şedinţa din data de 3 iunie 2008.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr.39/2008 pentru modificarea şi completarea Legii nr.58/1934 asupra cambiei şi biletului la ordin, în şedinţa din data de martie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Viorel ŞTEFAN
	SECRETAR,

Iuliu NOSA


Consilier parlamentar Mariana Bărdiţă
Expert parlamentar Vasilica Popa

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Amendament
	Motivare

	1.
	
	Titlul legii

LEGE

privind aprobarea Ordonanţei de urgenţă a Guvernului nr.39/2008 pentru modificarea şi completarea Legii nr.58/1934 asupra cambiei şi biletului la ordin
	Nemodificat 
	

	2.
	
	ARTICOL UNIC.- Se aprobă  Ordonanţa de urgenţă a Guvernului nr.39/2008 din 26 martie 2008 pentru modificarea şi completarea Legii nr.58/1934 asupra cambiei şi biletului la ordin, publicată în Monitorul Oficial al României, Partea I, nr. 284 din 11 aprilie 2008.
	Nemodificat 
	

	3.
	Titlul ordonanţei

ORDONANŢĂ DE URGENŢĂ

pentru modificarea şi completarea Legii nr. 58/1934 asupra cambiei şi biletului la ordin
	Nemodificat 
	Nemodificat 
	

	4.
	Art.I. – Legea nr. 58/1934 asupra cambiei şi biletului la ordin, publicată în Monitorul Oficial al României, Partea I, nr. 100 din 1.mai.1934, cu modificările ulterioare, se modifică şi se completează după cum urmează:

Art. 1. -  Cambia cuprinde:

1. Denumirea de cambie trecută în însuşi  textul titlului şi exprimată în limba întrebuinţată pentru redactarea acestui titlu.

2. Ordinul necondiţionat de a plăti o sumă determinată.

3. Numele aceluia care trebuie să plătească (tras).

4. Arătarea scadenţei.

5. Arătare locului unde plata trebuie făcută.

6. Numele aceluia căruia sau la ordinul căruia plata trebuie făcută.

7. Arătarea datei şi a locului emiterii.

8. Semnătura celui care emite cambia (trăgător).

(Legea nr. 58/1934)
	Nemodificat 
Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 


	Nemodificat 
Nemodificat 
Nemodificat 
Punctul 3 al articolului 1 se modifică şi va avea următorul cuprins:

„3 - Numele aceluia care trebuie să plătească (tras), respectiv numele şi prenumele, în clar, a persoanei fizice, respectiv denumirea persoanei juridice ori a entităţii care se obligă. În cazul în care numele trasului depăşeşte spaţiul alocat pe titlu, se vor înscrie pe cambie primele caractere din numele şi prenumele, respectiv din denumirea trasului, în limita spaţiului special alocat, fără ca prin aceasta să se atragă nulitatea cambiei.”

Autor: Comisia pentru buget, finanţe şi bănci  

După punctul 3 al articolul 1, se introduce un nou punct, pct. 31, cu următorul cuprins:

„31. - Codul trasului, respectiv un număr unic de identificare prevăzut în documentele de identificare sau de înregistrare ale trasului.”

Autor: Comisia pentru buget, finanţe şi bănci

Nemodificat 

Nemodificat 

Nemodificat 

Nemodificat 

Nemodificat 
	Textele propuse au în vedere următoarele:

Conform actualelor prevederi, numele trasului trebuie scris în clar în rubrica care cuprinde „semnătura” împreună cu specimenul de semnătură respectiv, semnătura olografă a persoanei fizice sau a reprezentanţilor/împuterniciţilor persoanelor juridice care se obligă, aglomerarea de informaţii într-un spaţiu restrâns putând afecta negativ lizibilitatea informaţiilor.

Având în vedere că procesarea electronică a cambiilor presupune verificarea de către banca plătitorului a semnăturii trasului, exclusiv prin compararea specimenului de semnătură existent la banca plătitorului cu cel din imaginea scanată a cambiei, originalul instrumentului rămânând arhivat la banca beneficiarului, pentru a se asigura acurateţea imaginii transmise băncii plătitorului şi pentru a evita astfel orice neclaritate în procedura aplicată de acesta pentru determinarea valabilităţii semnăturii trasului, comunitatea bancară a propus descongestionarea câmpului dedicat semnăturii, prin operarea următoarelor modificări:

1. Semnătura trasului să reprezinte exclusiv semnătura olografă a  persoanei fizice sau a reprezentanţilor

/împuterniciţilor persoanelor juridice având calitatea de tras.

2. Posibilitatea înscrierii pe formularul cambiei a numelui trasului numai în limita spaţiului special alocat pe instrument, astfel încât să se faciliteze procesarea electronică a cambiilor, procesare care presupune completarea informaţiilor doar în limita spaţiilor special alocate.

Introducerea ca element obligatoriu al cambiei „codul trasului”. În acest fel, identificarea trasului se va realiza pe baza a două elemente obligatorii, respectiv numele şi codul trasului, fiind în acest fel eliminată posibilitatea confuziei privind identitatea trasului în cazul excepţiei prevăzute la art.1, pct. 3, alin (2), referitoare la imposibilitatea încadrării numelui trasului în spaţiul special alocat pe titlu.

	5.
	1. Articolul 8 se modifică şi va avea următorul cuprins:
„Art. 8 – Orice semnătură cambială trebuie să cuprindă:

a) în clar, numele şi prenumele persoanei fizice sau denumirea persoanei juridice ori a entităţii care se obligă;

b) semnătura olografă a persoanei fizice, respectiv a reprezentanţilor legali sau a împuterniciţilor persoanelor juridice care se obligă sau a reprezentanţilor sau a împuterniciţilor altor categorii de entităţi care utilizează astfel de instrumente.”

(OUG nr. 39/2008)
	Nemodificat 


	Nemodificat 

La articolul 8, după alineatul 1 se introduce un nou alineat, alin. (2), următorul cuprins:

„(2) Prin excepţie de la prevederile alin. (1), prin semnătura trasului se înţelege semnătura olografă a persoanei fizice având calitatea de tras, sau, după caz, a reprezentantului legal sau a împuternicitului trasului, persoană fizică, persoană juridică ori entitate care acceptă la plată cambii.”

Autor: Comisia pentru buget, finanţe şi bănci 
	Idem nr. crt. 4

	6.
	2. Articolul 15 se modifică şi va avea următorul cuprins: 

„Art. 15. – Girul trebuie scris pe cambie; el trebuie să fie semnat de girant.

Girul este valabil chiar dacă beneficiarul nu este menţionat sau girantul a pus numai semnătura (gir în alb). În acest din urmă caz, girul pentru a fi valabil trebuie să fie scris pe cambie.”

(OUG 39/2008)
	Nemodificat 
	Nemodificat
	

	7.
	3. După articolul 46 se introduc trei articole noi, art. 461 – 463, cu următorul cuprins:

„Art. 461 – Prezentarea unei cambii la plată se poate face în original sau prin trunchiere.

În sensul prezentei legi, prin „trunchiere” se înţelege procedeul informatic care constă în următoarele operaţiuni succesive:

a) transpunerea în format electronic a informaţiilor relevante de pe cambia originală;

b) reproducerea imaginii originale în format electronic şi

c) transmiterea informaţiei electronice obţinute prin operaţiunile prevăzute la lit. a) şi lit. b) către instituţia de credit plătitoare.

Pot face obiectul trunchierii numai cambiile acceptate.

Prezentarea la plată a unei cambii prin trunchiere produce acelaşi efecte juridice ca şi prezentarea la plată a cambiei originale, cu condiţia ca aceasta din urmă să fi fost emisă cu respectarea prevederilor legii.

Instituţiile de credit pot recurge la procedeul trunchierii, cu condiţia ca între ele să existe o convenţie prealabilă în contextul unui aranjament de plată, sau o convenţie constând în aderarea lor la un sistem de plaţi.

Informaţiile relevante pentru trunchiere, cuprinse în cambia originală, sunt stabilite potrivit convenţiilor prevăzute la alin. 5.

Imaginea cambiei originale reprezintă copia electronică a cambiei originale. Imaginea cambiei originale trebuie să respecte standardele stabilite potrivit convenţiilor prevăzute la alin. 5

Momentul recepţionării de către instituţia de credit plătitoare, respectiv, de către un sistem de plăţi a informaţiilor relevante pentru trunchiere şi a imaginii electronice a respectivei cambii, potrivit alin. 2, constituie momentul prezentării la plată.

Transmiterea, către instituţia de credit plătitoare a informaţilor relevante şi a imaginii cambiei, prin trunchiere, trebuie realizată astfel încât să se asigure autenticitatea şi integritatea acestora, prin utilizarea oricăror procedee tehnice admise de lege.

Art. 462 – Când prezintă la plată o cambie prin trunchiere, instituţia de credit este obligată:

a) să verifice dacă acea cambie în original respectă forma şi conţinutul prevederilor legale, inclusiv regularitatea succesiunii girurilor, cu excepţia autenticităţii semnăturilor trăgătorului şi giranţilor;

b) să garanteze acurateţea şi conformitatea informaţiilor relevante pentru trunchiere, transmise electronic cu datele din cambia în original precum şi conformitatea imaginii cambiei cu cambia în original.

Instituţia de credit răspunde de orice pierdere suferită prin nerespectarea obligaţiilor prevăzute la alin. 1.

Art. 463 – Refuzul total sau parţial la plată al unei cambii prezentate la plată prin trunchiere se face în formă electronică, de către instituţia de credit plătitoare.

În baza refuzului prevăzut la alin. 1, instituţia de credit care deţine cambia originală va înscrie pe aceasta:

a) data prezentării acesteia la plată, spre a se constata dacă prezentarea s-a efectuat în cadrul termenului prevăzut la art. 41;

b) declaraţia de refuz datată şi semnată de către reprezentanţii legali sau împuterniciţi ai acesteia.

Menţiunile înscrise pe cambia originală, potrivit alin. 2, cu respectarea dispoziţiilor art. 49 alin. 1, constituie dovada refuzului de plată.”

(OUG 39/2008)
	Nemodificat 

Nemodificat 
Nemodificat

Nemodificat
	Nemodificat
Nemodificat 
Nemodificat 

Nemodificat 
	


	8.
	4. Alineatul 2 al articolului 59 se modifică şi va avea următorul cuprins:

„Posesorul este dator să aducă, fără întârziere, la cunoştinţa girantului său, prin scrisoare recomandată, cazul fortuit ori de forţă majoră şi să facă pe cambie menţiune datată şi semnată de el de această încunoştinţare; pentru rest se aplică dispoziţiile art. 49.”
	Nemodificat 
	Nemodificat 
	

	9.
	Art. 104. – Biletul la ordin cuprinde:

1. denumirea de bilet la ordin trecută în însuşi textul titlului şi exprimată în limba întrebuinţată pentru redactarea acestui titlu;

2. promisiunea necondiţionată de a plăti o sumă determinată;

3. arătarea scadenţei;

4. arătarea locului unde plata trebuie făcută;

5. numele aceluia căruia sau la ordinul căruia plata trebuie făcută;

6. arătarea datei şi a locului emiterii;

7. semnătura emitentului.

(Legea nr. 58/1934)
	Nemodificat 
	Nemodificat 
Alineatul (7) al articolului 104 se modifică şi va avea următorul cuprins:
„(7) - Semnătura emitentului, respectiv semnătura olografă a persoanei fizice având calitatea de emitent, sau, după caz, a reprezentantului legal sau a împuternicitului emitentului, persoană fizică, persoană juridică ori entitate care utilizează astfel de instrumente.”

Autor: Comisia pentru buget, finanţe şi bănci 
	Textele propuse au în vedere următoarele:

Conform actualelor prevederi, numele emitentului trebuie scris în clar în rubrica care cuprinde „semnătura” împreună cu specimenul de semnătură respectiv, semnătura olografă a persoanei fizice sau a reprezentanţilor /împuterniciţilor persoanelor juridice care se obligă, aglomerarea de informaţii într-un spaţiu restrâns putând afecta negativ lizibilitatea informaţiilor.

Având în vedere că procesarea electronică a biletelor la ordin presupune verificarea de către banca plătitorului a semnăturii emitentului, exclusiv prin compararea specimenului de semnătură existent la banca plătitorului cu cel din imaginea scanată a biletului la ordin, originalul instrumentului rămânând arhivat la banca beneficiarului, pentru a se asigura acurateţea imaginii transmise băncii plătitorului şi pentru a evita astfel orice neclaritate în procedura aplicată de acesta pentru determinarea valabilităţii semnăturii emitentului, comunitatea bancară a propus descongestionarea câmpului dedicat semnăturii, prin operarea următoarelor modificări:
1. Numele emitentului să devină element obligatoriu al biletului la ordin.

2. Semnătura emitentului să reprezinte exclusiv semnătura olografă a  persoanei fizice sau a reprezentanţilor/împuterniciţilor persoanelor juridice având calitatea de emitent.

3. Posibilitatea înscrierii pe formularul biletului la ordin a numelui emitentului numai în limita spaţiului special alocat pe instrument, astfel încât să se faciliteze procesarea electronică a instrumentelor, procesare care presupune completarea informaţiilor doar în limita spaţiilor special alocate.

Introducerea ca element obligatoriu al biletului la ordin „codul emitentului”. În acest fel, identificarea emitentului se va realiza pe baza a două elemente obligatorii, respectiv numele şi codul emitentului, fiind în acest fel eliminată posibilitatea confuziei privind identitatea emitentului în cazul excepţiei prevăzute la art.104, pct. 8, referitoare la imposibilitatea încadrării numelui emitentului în spaţiul special alocat pe titlu

	10.
	____________

	____________

	După punctul 7 al articolului 104, se introduc două noi puncte, pct.  8) şi 9) cu următorul cuprins: 

„8) numele emitentului, respectiv numele şi prenumele, în clar, a persoanei fizice sau denumirea persoanei juridice ori a entităţii care se obligă. În cazul în care numele emitentului depăşeşte spaţiul alocat pe titlu, se vor înscrie pe biletul la ordin primele caractere din numele şi prenumele, respectiv din denumirea emitentului, în limita spaţiului special alocat, fără ca prin aceasta să se atragă nulitatea biletului la ordin.

9) codul emitentului, respectiv un număr unic de identificare preluat din documentele de identificare sau de înregistrare ale emitentului.”

Autor: Comisia pentru buget, finanţe şi bănci 
	Idem nr. crt. 9

	11.
	5. După articolul 105 se introduce un nou articol, art. 1051, cu următorul cuprins:

„Art. 1051 – Biletul la ordin care întruneşte condiţiile prevăzute în art. 104 – 105 poate fi prezentat la plată prin trunchiere, în condiţiile stabilite pentru cambie la art. 461, 462, 463, cu excepţia condiţiei referitoare la acceptare prevăzute la art. 461 alin. 3, producând toate efectele pe care legea le recunoaşte biletului la ordin original”

(OUG 39/2008)
	Nemodificat
	Nemodificat 
	

	12.
	Art. II. – (1) Prezenta ordonanţă de urgenţă intră în vigoare la 30 de zile de la data publicării în Monitorul Oficial al României.

(2) În termen de 30 de zile de la data intrării în vigoare a prezentei ordonanţe de urgenţă, Banca Naţională a României va elabora norme pentru aplicarea acestora.”

(OUG 39/2008)
	Nemodificat 
	Nemodificat 
	

	13.
	Art. III. Legea nr. 58/1934 asupra cambiei şi biletului la ordin, publicată în Monitorul Oficial al României, nr. 100 din 1 mai 1934, cu modificările ulterioare şi cu modificările şi completările aduse prin prezenta ordonanţă de urgenţă se va republica, după aprobarea prin lege a acesteia, dându-se textelor o nouă numerotare.”

(OUG 39/2008)
	Nemodificat
	Nemodificat 
	


II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1.
	____________
	După articolul 1 se introduce un nou articol, art.11, cu următorul cuprins:
"Art. 11 - Cambia sau biletul la ordin pot fi emise fie în formă electronică fie pe suport de hârtie.
În cazul cambiei sau a biletului la ordin emise în formă electronică, orice semnătură este o semnătură electronică extinsă bazată pe un certificat calificat, eliberat de un furnizor de servicii de certificare acreditat, în înţelesul Legii nr.455/2001 privind semnătura electronică."

Autor: Comisia pentru tehnologia Informaţiei şi Comunicaţiilor
	1. Este necesar să creeze posibilitatea emiterii cambiei sau a biletului la ordin  în formă electronică şi a utilizării semnăturii electronice extinse, considerată cea mai sigură semnătură electronică prin care se asigură securitatea documentului.

2. Din textul amendamentului nu au putut fi identificat mecanismul de creare  electronică a acestui instrument de plată, modalitatea de accesare electronică a părţilor implicate în utilizarea unui astfel de instrument şi, mai ales, modul de decontare a acestuia. 
	Camera Deputaţilor 

	2.
	3. După articolul 46 se introduc trei articole noi, art. 461 – 463, cu următorul cuprins:

„Art. 461 – Prezentarea unei cambii la plată se poate face în original sau prin trunchiere.

În sensul prezentei legi, prin „trunchiere” se înţelege procedeul informatic care constă în următoarele operaţiuni succesive:

a) transpunerea în format electronic a informaţiilor relevante de pe cambia originală;

b) reproducerea imaginii originale în format electronic şi

c) transmiterea informaţiei electronice obţinute prin operaţiunile prevăzute la lit. a) şi lit. b) către instituţia de credit plătitoare.

Pot face obiectul trunchierii numai cambiile acceptate.

Prezentarea la plată a unei cambii prin trunchiere produce acelaşi efecte juridice ca şi prezentarea la plată a cambiei originale, cu condiţia ca aceasta din urmă să fi fost emisă cu respectarea prevederilor legii.

Instituţiile de credit pot recurge la procedeul trunchierii, cu condiţia ca între ele să existe o convenţie prealabilă în contextul unui aranjament de plată, sau o convenţie constând în aderarea lor la un sistem de plaţi.

Informaţiile relevante pentru trunchiere, cuprinse în cambia originală, sunt stabilite potrivit convenţiilor prevăzute la alin. 5.

Imaginea cambiei originale reprezintă copia electronică a cambiei originale. Imaginea cambiei originale trebuie să respecte standardele stabilite potrivit convenţiilor prevăzute la alin. 5

Momentul recepţionării de către instituţia de credit plătitoare, respectiv, de către un sistem de plăţi a informaţiilor relevante pentru trunchiere şi a imaginii electronice a respectivei cambii, potrivit alin. 2, constituie momentul prezentării la plată.

Transmiterea, către instituţia de credit plătitoare a informaţilor relevante şi a imaginii cambiei, prin trunchiere, trebuie realizată astfel încât să se asigure autenticitatea şi integritatea acestora, prin utilizarea oricăror procedee tehnice admise de lege.
	După articolul 46 se introduce un nou articol 461 cu următorul conţinut:
"Art. 461 - (1) În cazul în care cambia este emisă în formă electronică, emiterea, actualizarea şi transmiterea acesteia se face numai cu asistenţa unui terţ de încredere, care garantează, în fiecare moment al utilizării cambiei, autenticitatea înscrisurilor din acest document în formă electronică,  momentul în care au fost realizate înscrisurile respective precum şi solvabilitatea lui.
(2) Terţul de încredere reprezintă orice persoană, română sau străină, care eliberează certificate calificate sau care prestează alte servicii legate de semnătura electronică, autorizată de către Banca Naţională a României şi care foloseşte un sistem informatic omologat pe baza unor criterii elaborate de către Autoritatea Naţională pentru Comunicaţii.
(3) Terţul de încredere ţine în permanenţă evidenţa fiecărei cambii şi a operaţiunilor făcute asupra ei verificând valabilitatea semnăturilor electronice aferente fiecărei operaţiuni şi marcând cu marcă temporală momentul la care operaţiunea respectivă a fost efectuată.
(4) Terţul de încredere confirmă către plătitor valabilitatea cambiei şi a înscrisurilor aferente ei.
(5) Terţul de încredere trebuie să fie autorizat de către Banca Naţională a României şi să folosească un sistem informatic omologat de către ANC.
(6) Terţul de încredere este obligat să notifice ANC orice modificare a sistemului informatic cu cel puţin 45 de zile înainte de data punerii în funcţiune, pentru a putea fi verificată securitatea sistemului.
(7) Arhivarea cambiilor în formă electronică este realizată cu respectarea prevederilor Legii nr.135/2007 privind arhivarea documentelor în formă electronică."

Autor: Comisia pentru tehnologia informaţiei şi comunicaţiilor


	1. Pentru buna funcţionare a sistemului s-a descris mecanismul de utilizare a semnăturii electronice extinse, de certificare a autenticităţii înscrisurilor din acest document în formă electronică şi de monitorizare a operaţiunilor efectuate. Totodată s-au definit responsabilităţi privind omologarea sistemului informatic utilizat precum şi condiţiile de arhivare a documentelor în formă electronică în conformitate cu legislaţia în vigoare.

2. Din textul amendamentului nu au putut fi identificat mecanismul de creare  electronică a acestui instrument de plată, modalitatea de accesare electronică a părţilor implicate în utilizarea unui astfel de instrument şi, mai ales, modul de decontare a acestuia. 

Propunerile de amendare a Legii nr. 58/1934 asupra cambiei şi biletului la ordin fac referire la noi categorii de entităţi care să fie autorizate de către banca centrală, fapt ce implica lărgirea sferei de competenţă a Băncii Naţionale a României, care nu se poate realiza decât după obţinerea avizului prealabil al Băncii Centrale Europene.

Banca Naţională a României constată că amendamentele propuse sunt formulate într-o manieră destul de generală, fără detalii tehnice, fără definirea părţilor implicate şi fără referiri la mecanisme de procesare şi decontare specifice instrumentelor de plată, fapt ce face imposibilă adoptarea unei poziţii fundamentate de susţinere, la acest moment, a proiectului de amendare a celor două legi, in sensul propus de iniţiatorul amendamentelor.

	3.
	5. După articolul 105 se introduce un nou articol, art. 1051, cu următorul cuprins:

„Art. 1051 – Biletul la ordin care întruneşte condiţiile prevăzute în art. 104 – 105 poate fi prezentat la plată prin trunchiere, în condiţiile stabilite pentru cambie la art. 461, 462, 463, cu excepţia condiţiei referitoare la acceptare prevăzute la art. 461 alin. 3, producând toate efectele pe care legea le recunoaşte biletului la ordin original”

(OUG 39/2008)
	După articolul 105 se introduce un nou articol, 1051 cu următorul conţinut:

"Art. 1051 - Biletul la ordin în formă electronică care îndeplineşte condiţiile prevăzute în art. 104-105 precum şi condiţiile stipulate la art. 461 pentru cambia emisă în formă electronică produce toate efectele pe care legea le recunoaşte pentru biletul la ordin emis pe suport de hârtie."

Autor: Comisia pentru tehnologia informaţiei şi comunicaţiilor
	1. Pentru biletul la ordin s-a creat acelaşi mecanism ca şi în cazul cambiei.

2. Din textul amendamentului nu au putut fi identificat mecanismul de creare  electronică a acestui instrument de plată, modalitatea de accesare electronică a părţilor implicate în utilizarea unui astfel de instrument şi, mai ales, modul de decontare a acestuia. 
Propunerile de amendare a Legii nr. 58/1934 asupra cambiei şi biletului la ordin fac referire la noi categorii de entităţi care să fie autorizate de către banca centrală, fapt ce implica lărgirea sferei de competenţă a Băncii Naţionale a României, care nu se poate realiza decât după obţinerea avizului prealabil al Băncii Centrale Europene.

Se constată că amendamentele propuse sunt formulate într-o manieră destul de generală, fără detalii tehnice, fără definirea părţilor implicate şi fără referiri la mecanisme de procesare şi decontare specifice instrumentelor de plată, fapt ce face imposibilă adoptarea unei poziţii fundamentate de susţinere, la acest moment, a proiectului de amendare a celor două legi, in sensul propus de iniţiatorul amendamentelor.

	4.
	____________

	După Art. III se introduce Art. IV cu următorul cuprins:

„Art. IV.  În termen de 60 de zile de la data publicării prezentei legi în Monitorul Oficial, Banca Naţională a României va emite reglementări privind autorizarea terţilor de încredere, iar ANC va emite reglementări privind omologarea sistemului informatic utilizat pentru emiterea, actualizarea şi transmiterea cambiei şi biletului la ordin în formă electronică.”
Autor: Comisia pentru tehnologia informaţiei şi comunicaţiilor
	1. Aspectele tehnice se materializează în reglementări de nivelul normelor emise de autorităţile implicate.
2. În conformitate cu prevederile art.  22 alin. (1) şi (2) din Legea nr. 312/2004 privind Statutul Băncii Naţionale a României, Banca Naţională a României poate să reglementeze doar acele instrumente utilizate în cadrul unui sistem de plăţi. În situaţia în care instrumentele care se intenţionează a fi reglementate nu au această modalitate de decontare, Banca Naţională a României ar putea analiza oportunitatea implicării sale în procesul de reglementare şi autorizare, doar în măsura în care iniţiatorii vor fundamenta în mod corespunzător demersul lor.

